**PRANEŠIMAS ŽINIASKLAIDAI**

**2025 m. rugsėjo 11 d.**

**Klientų akimis, „Ellex“ geriausi Baltijos šalyse**

**Švedų tyrimų bendrovė paskelbė kasmetinio teisinio paslaugų rinkos tyrimo Baltijos šalyse rezultatus. Stambiųjų verslų savininkų, valdybos narių, vadovų ir tų įmonių teisininkų vertinimu, kurių tyrimo metu apklausiama net keli šimtai – advokatų kontora „Ellex“ ženkliai pranoksta kitus ir rinkoje yra pirmi.**

Lietuvoje „Ellex“ reikšmingai išsiskyrė, vertinant atskiras teisės praktikos sritis kai kur – beveik dvigubai, pralenkdama kitas vertintas kontoras teisinėmis kompetencijomis. O bendras praktikos sričių profesionalumo įvertis susumavus taškus buvo su didesniu nei 24 proc. atotrūkiu nuo arčiausiai žemesnėje pozicijoje esančios advokatų kontoros.

Pasak verslų, „Ellex“ paslaugų kartelė Lietuvoje, yra aukščiausia, pagal patarimų verslui vertę, teisininkų įgūdžius ir tarptautines kompetencijas, stambių projektų įgyvendinimo, projektų valdymo, projektams komplektuojamos komandos ir daugybę kitų parametrų. Be to, „Ellex Valiunas“ yra labiausiai rekomenduojama advokatų kontora Lietuvoje.

**Svarbiausias įvertinimas, nes jis – klientų**

„Tas jausmas, kai „nieko naujo“ yra gera žinia“, – juokauja „Ellex Valiunas“ vadovaujantysis partneris Rolandas Valiūnas. „Būtent už tai dėkojame savo klientams. Jie taip mato mus. Jie taip mato visą rinką. Todėl džiaugiamės ir esame jiems labai dėkingi už pasitikėjimą“, – tęsia jis.

Jau anksčiau žiniasklaidai R. Valiūnas yra sakęs, kad aukščiausi įvertinimai „Kantar Prospera“ tyrime yra vienas svarbiausių metų pasiekimų ir tikrai svarbiausias iš advokatų kontoroms teikiamų reitingų ir apdovanojimų, nes išskirtinai remiasi tik konfidencialiais klientų atsiliepimais.

„Kantar Prospera Tier 1 Law Firm Review“ įvertinimas *angl.* „Overal Performance“ kategorijoje apima advokatų kontorų profesinių kompetencijų vertinimą 14-oje teisės praktikos sričių, atskirų verslų sričių specifikos išmanymą ir orientaciją į verslo rezultatą, patirtį su didžiausiais projektais, efektyvumą teikiant paslaugas ir projektų valdymo įgūdžius, taip pat reputacijos ir profesinės etikos vertinimą bei daugybę kitų klientams svarbių kriterijų.

**Rinka nori palankesnės kainos ir geriausiųjų prieinamumo**

Klientų apklausa taip pat rodo, kad jų lūkesčiai šiemet paslaugų teikėjams Lietuvoje labiausiai išaugo greitam paslaugų prieinamumumui ir konkurencingai kainodarai. Advokatų kontoros „Ellex Valiunas“ partnerės Rūtos Karpičiūtės, atsakingos už verslo vystymą ir plėtrą, nuomone – tai yra gana prieštaringi signalai.

„Augsiantis rinkos lūkestis palankesnei paslaugų kainai ateinant dirbtinio intelekto sprendimams buvo prognozuotas, galiausiai juk visuomet klientai suinteresuoti gauti aukštą paslaugų kokybę už prieinamą kainą. Tačiau tuo pačiu matome, kad dar stipriau yra išsakomas nuogąstavimas dėl aukščiausios kokybės teisinių paslaugų prieinamumo. Tokį poreikį turintys klientai nėra nusiteikę laukti. Dėl to, akivaizdu, kad diferenciacija tarp aukščiausios kokybės teisinių paslaugų sudėtingose situacijose ir kasdienių elementarių teisinių paslaugų tik didės, o *premium* paslaugų rinka artimiausiais metais, tikėtina, augs. Džiaugiamės, kad labai palankūs klientų vertinimai rodo, kad mums pavyksta pateisinti paslaugų kainai, kokybei ir aukštos kvalifikacijos specialistų prieinamumui keliamus lūkesčius“, – sako R. Karpičiūtė.

**Dėmesio valstybės iššūkiams neužgožia augimas**

Tai jau 8-tas „Ellex“ apdovanojimas šiemet, greta „IFLR Europe“, „Chambers Europe“, „Europe Women in Business Law“ ir daugybės kitų aukščiausių įvertinimų. Net keturiuose skirtinguose apdovanojimuose „Ellex“ buvo pripažinta „Metų advokatų kontora Baltijos šalyse“.

„Aš asmeniškai džiaugiuosi, kad gebame brandų kontoros augimą subalansuoti su dėmesingumu valstybės valdymo, saugumo bei gynybos, taip pat užsienio investuotojų pritraukimo iššūkiams, kuriuos priimu kaip savo asmeninę ir „Ellex“ profesionalų pareigą valstybei. Tam šiais metais aš asmeniškai skyriau daugiau laiko nei bet kada anksčiau. Todėl, kai mano dėmesio radare dabar būtent šios temos, žaviuosi ir didžiuojuosi savo partnerių ir visos komandos susitelkimu visapusiškai gerinti klientų patirtį ir šiuo rezultatu. Jie profesionalų lyga, akivaizdu, ne tik teisėje. Apie tai ir šis įvertinimas“, – sako R. Valiūnas.

„Ellex“ Baltijos šalių regione vienija daugiau nei 250 teisininkų. Lietuvoje – su 121 teisininku, iš kurių 27 partneriai „Ellex Valiūnas“ yra didžiausia advokatų kontora, turinti išskirtinį užsienio investuotojų pasitikėjimą.

**Tiria visas lyderiaujančias advokatų kontoras**

„Kantar Prospera Tier 1 Law Firm Review“ vertina advokatų kontoras įvairiose Europos šalyse. Mūsų regione tyrimas pirmiausia vertina kontoras Lietuvoje, Latvijoje ir Estijoje, o vėliau remiantis surinktais duomenimis metodiškai apibendrina viso Baltijos šalių regiono kontorų įvertinimus.

Baltijos šalių advokatų kontoros „Kantar Prospera“ tyrime dalyvauja jau daugiau nei dešimt metų. Šiemet tyrime Baltijos šalių regione dalyvavo visos lyderiaujančios advokatų kontoros. Tyrimo imtis apėmė visų šių advokatų kontorų klientus, kurie turėjo galimybę įvertinti ir palyginti visas tyrime dalyvavusias kontoras. Iš viso buvo apklaustos 375-ios Baltijos šalyse veikiančios organizacijos. Apklausa buvo vykdyta šių metų gegužės–birželio mėnesiais.